ນັກວິທະຍາສາດ ຮຽກຮ້ອງ ພວກອະນຸລັກ ສິ່ງແວດລ້ອມ ສະໜັບສະໜຸນ ພະລັງງານນີວເຄລຍ
ພວກນັກວິທະຍາສາດ ຮຽກຮ້ອງພວກອະນຸລັກສິ່ງແວດລ້ອມ ສະໜັບສະໜຸນ ການໃຊ້ພະລັງງານນີວເຄລຍ ທີ່ປອດໄພຂຶ້ນ.
ພວກນັກວິທະຍາສາດດ້ານດິນຟ້າອາກາດທີ່ມີຊື່ສຽງ 4 ທ່ານ ກຳລັງຮຽກຮ້ອງໃຫ້ພວກອະນຸລັກສິ່ງແວດລ້ອມໃຫ້ສະໜັບສະ ໜຸນການພັດທະນາລະບົບຜະລິດພະລັງງານນີວເຄລຍທີ່ປອດ ໄພຂຶ້ນ ໃນຖານເປັນທາງເລືອກອັນນຶ່ງແທນນ້ຳມັນເຊື້ອໄຟ ທີ່ຂຸດຂຶ້ນມາຈາກໃຕ້ດິນທີ່ເຮັດໃຫ້ເກີດໂລກຮ້ອນນັ້ນ ບັນດານັກວິທະຍາສາດທີ່ມີຫ້ອງການຕັ້ງຢູ່ໃນສະຫະລັດແລະອອສເຕຣເລຍ ໄດ້ທຳການຮຽກ ຮ້ອງດັ່ງກ່າວໃນຈົດໝາຍສະບັບນຶ່ງທີ່ເປີດເຜີຍໃຫ້ຮູ້ໃນວັນອາທິດວານນີ້ ແລະສົ່ງໄປຫາພວກ ຜູ້ຄົນທີ່ມີອິດທິພົນໃນການວາງນະໂຍບາຍດ້ານສິ່ງແວດລ້ອມ ແຕ່ຄັດຄ້ານຕໍ່ການໃຊ້ພະລັງ ງານນີວເຄລຍ ພວກອະນຸລັກສິ່ງແວດລ້ອມຫຼາຍຄົນເຊື່ອວ່າ ພວກໂຮງໄຟຟ້ານີວເຄລຍຕ່າງໆອັນຕະລາຍໂພດ ແລະສິ້ນເປືອງຄ່າໃຊ້ຈ່າຍແພງສຳລັບຜະລິດພະລັງງານມາທົດແທນນ້ຳມັນເຊື້ອໄຟທີ່ຂຸດຄົ້ນອອກ ມາຈາກໃຕ້ດິນນັ້ນ ແລະກ່າວຕໍ່ໄປວ່າ ພວກລັດຖະບານປະເທດຕ່າງໆ ແທນທີ່ຈະໃຊ້ພະລັງງານ ນີວເຄລຍນັ້ນ ຄວນຈະລົງທຶນໃສ່ແຫຼ່ງພະລັງງານຕ່າງໆເຊັ່ນ ລະບົບໃຊ້ແສງຕາເວັນແລະລົມ ເພື່ອ ສະໜອງຕໍ່ຄວາມຮຽກຮ້ອງຕ້ອງການຂອງໂລກນັ້ນ ແຕ່ພວກທີ່ຂຽນຈົດໝາຍສະບັບນີ້ ກ່າວວ່າ ລະບົບໃຊ້ແສງຕາເວັນແລະລົມບໍ່ສາມາດທີ່ຈະຜະລິດ ອອກມາໄດ້ໄວ ເພື່ອສະໜອງພະລັງງານທີ່ຖືກແລະເຊື່ອຖືໄດ້ໃນລະດັບທີ່ເສດຖະກິດຂອງໂລກຕ້ອງ ການນັ້ນ ພວກຂຽນຈົດໝາຍສະບັບນີ້ຍັງກ່າວຕື່ມວ່າ ມັນຈະຕ້ອງມີບົດບາດຫຼາຍສົມຄວນສຳລັບ ພະລັງງານນີວເຄລຍໃນການແກ້ໄຂໃດໆທີ່ໜ້າເຊື່ອຖືໄດ້ໄປສູ່ການເຮັດໃຫ້ດິນຟ້າອາກາດຂອງໂລກ ມີສະຖຽນລະພາບ